《贵竹署中忆薛德茂侍御二首有引 其二》
明代·卢龙云

文酒难重晤，泉台更奈何。君今为异物，余复出烟萝。

世路悲浮梗，流年感掷梭。诸孤谁嗣业，雨露看庭柯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。